આ અંગે નગરપાલિકાના વિરોધ પક્ષના અગ્રણી ઈશાક શેખ, નિર્મળાબેન પંચાલ તથા અન્ય કાર્યકરોના જણાવ્યા મુજબ છેલ્લા આઠ માસથી હિંમતનગર પાલિકા ચાંદનગર, બગીચા વિસ્તાર, મહેતાપુર, વ્હોરવાડ તથા પોલોગ્રાઉન્ડ વિસ્તારમાં પીવાનું જે પાણી આવે છે તે ખૂબ ડહોળું આવતું હોવાને કારણે લોકો બીમારીમાં સપડાયા છે તથા પૂરતા પ્રેસરથી પાણી આવતું ન હોવાને કારણે ખાસ કરીને મહિલાઓને તમામ કામ છોડીને પાણીની પરોજણમાં પડી રહેવું પડે છે.